Sodra dit kook, moet dit afkoel net totdat dit nie meer jou vinger brand as jy dit daarin steek nie. Roer steeds heeltyd sodat ‘n velletjie nie vorm nie.
Dan skep jy in ‘n ander bakkie ‘n halwe koppie gewone, geurlose joghurt wat jy iewers gekoop het, of as jy al jou tweede keer maak, sommer van die vorige joghurt wat jy gemaak het. Dit gaan oor die lewende kulture daarin wat jy nodig het.
Nou kan jy met jou joghurt maak net wat jy wil. Jy kan dit saam met vrugte eet, of kakao en xylitol bygooi, of net wat jy wil.
Ek is mos ook ‘n vreeslike lui kok, dis hoekom ek wonder of ek sal aanhou as ek dit so op my eie doen. So saam met die gekuier en potmakery is dit egter ‘n ander saak.
Die laptop het niks makeer nie; dit is ek wat nie lus is vir elke dag se uithalery, en weer ‘n gebêrery nie. 😦
Ek koop volroom plaasmelk net hier om die draai van ons af. Dalk moet ek die joughurtding aanpak, maar wat ek eintlik wil hê is daai stoof. Ek wil borriepatats in die oond gooi en wanneer dit gaar is, dik botterskyfies daarin sny en net daar by die stoof sit en eet.
Dankie. Dit klink regtig erger as wat dit is. Die meeste werk is die staan en roer tot dit kook en weer tot dit afgekoel het. Dan draai jy die baba toe in sy kombersie en laat doedoes hom tot môre en whala, daar is jou joghurt!
Toortsie, as jy my ken, ek het net nie daardie geduld nie, ek bewonder jou! Ek wil daardie whala se na 10 minute! lol